Zápisnica

zo zasadnutia Komisie školstva, kultúry a športu Miestneho zastupiteľstva mestskej časti Bratislava - Ružinov
konaného dňa 9. 2. 2015

Prítomní: PaedDr. Mária Barancová, Ing. Martin Patoprstý, MVDr. Marián Gajdoš, 
                   Bc. Radovan Bajer 
Neprítomní: Mgr. Petra Palenčárová – ospravedlnená, 

PROGRAM:

1.	 Návrh všeobecne záväzného nariadenia MČ Bratislava – Ružinov č.../2015 z... 2015, ktorým sa mení a dopĺňa všeobecne záväzné nariadenie mestskej časti Bratislava – Ružinov č. 17/2001 o používaní symbolov a o oceňovaní občanov mestskej časti
                                                                                       predkladateľ: Mgr. Peter Kopún
                                                                                                                referent právnych
                                                                                                                služieb

2.	Všeobecne záväzné nariadenie MČ Bratislava – Ružinov č.....zo dňa 17. 2. 2015, ktorým sa vyhlasuje Záväzná časť Územného plánu zóny Trnávka – stred
                                                                                      predkladateľ: Ing. arch. Andrej Papp
                                                                                                               referát úz. plánu a reg.
                                                                                                               rozvoja

3.	Návrh na zaradenie elokovaného pracoviska Materskej školy, Šťastná 26, Bratislava
      v objekte na Ružomberskej ulici do siete škôl a školských zariadení SR a jeho   
      následné zriadenie
                                                                                     predkladateľ: Ing. Jaroslav Adamát 
                                                                                                             vedúci referátu
                                                                                                             prevádzky a údržby škôl 
                                                                                                             Mgr. Viera Kováčová
                                                                                                             vedúca referátu 
                                                                                                             metodiky škôl 
                                                                                                                 
4.	Návrh rekonštrukcie objektu na Vietnamskej ulici č. 13, ktorý je v správe ZŠ Vrútocká, za účelom vytvorenia dvoch nových tried MŠ
                                                                            predkladateľ: Ing. Jaroslav Adamát
                                                                                                     vedúci referátu 
                                                                                                     prevádzky a údržby škôl

5.	Návrh na zaradenie elokovaného pracoviska Materskej školy, Piesočná ul.2, Bratislava v objekte Vietnamská č.13 do siete škôl a školských zariadení SR a jeho následné zriadenie k 1. 9. 2015
                                                                                      predkladateľ: Mgr. Viera Kováčová
                                                                                                               vedúca referátu 
                                                                                                         metodiky škôl

6.	Materská škola, Exnárova ul. č. 6, Bratislava, vytvorenie samostatného subjektu materskej školy
                                                                                         predkladateľ: Mgr. Viera Kováčová
                                                                                                                  vedúca referátu 
                                                                                                            metodiky škôl

7.	Materská škola, Západná ul. č. 2, Bratislava, vytvorenie samostatného subjektu materskej školy
                                                                                        predkladateľ: Mgr. Viera Kováčová
                                                                                                                vedúca referátu 
                                                                                                           metodiky škôl

8.	 Zriadenie hasičskej jednotky dobrovoľného hasičského zboru Mestskej časti Bratislava – Ružinov
                                                                                        predkladateľ: Ing. Mikuláš Caban
                                                                                                                vedúci útvaru
                                                                                                                krízového riadenia

9.	Návrh na schválenie prípadu hodného osobitného zreteľa týkajúceho sa nájmu nebytových priestorov v pavilóne B Základnej školy Pavla Marcelyho na Drieňovej ul. 16 v Bratislave pre spoločnosť HLZ, s.r.o, Fedákova 10, 841 02 Bratislava
                                                                                    predkladateľ: Mgr. Gabriel Kalna
                                                                                                             riaditeľ školy

10.	Informácia Ing. Mílovej o stave a situácii v ZŠ Borodáčova 2 smerom k nízkemu záujmu o zapísanie detí na plnenie povinnej školskej dochádzky a celkovo nízkemu počtu žiakov  na škole
                                                                                                predkladateľ: Ing. Ema Mílová
                                                                                                                        riaditeľka školy

11. Rôzne   
 a) poslanecký prieskum   
 b) rokovací poriadok
 c) účasť iných poslancov na komisii                                                                                     

     Na základe požiadavky Ing. Cabana bol so súhlasom prítomných členov komisie ako prvý predložený bod č. 8. Ostatné poradie bodov bolo nezmenené.

K bodu 1

      Materiál komisii predložil Ing. Mikuláš Caban. Vysvetlil, že ide vlastne iba o zmenu pomenovania hasičského zboru. V súlade s platnou legislatívou sa doterajšie pomenovanie  obecný hasičský zbor  nahradí pomenovaním hasičská jednotka dobrovoľného hasičského zboru mestskej časti Bratislava – Ružinov. Na základe uvedeného je vypracovaná i zriaďovacia listina hasičskej jednotky. Ing. Caban komisiu stručne oboznámil s činnosťou a úlohami hasičskej jednotky.
      Komisia školstva, kultúry a športu  predložený materiál „Zriadenie hasičskej jednotky dobrovoľného hasičského zboru Mestskej časti Bratislava – Ružinov“

1.)   prerokovala

  2.)  odporúča schváliť v MZ MČ Bratislava – Ružinov 

         Hlasovanie:   Prítomní:  3
          	                                  Za:  3                    
                             
K bodu 2

       Mgr. Kopún informoval komisiu, že podnetom na vypracovanie materiálu bol protest prokurátora Okresnej prokuratúry Bratislava II proti VZN MČ Bratislava – Ružinov č. 17/2001 o používaní symbolov a oceňovaní občanov mestskej časti.   Upozornil na ustanovenia VZN, ktorých sa podaný protest prokurátora týka, vysvetlil jeho dôvody a postoj Miestnej rady MČ k predmetným podnetom. Upresnil, v ktorých ustanoveniach bolo protestu prokurátora vyhovené, v ktorých čiastočne nie a z akých dôvodov. Pani prednostke bola uložená úloha osloviť heraldickú komisiu Ministerstva vnútra Slovenskej republiky.

      Komisia školstva, kultúry a športu  predložený materiál „Návrh všeobecne záväzného nariadenia MČ Bratislava – Ružinov č.../2015 z... 2015, ktorým sa mení a dopĺňa všeobecne záväzné nariadenie mestskej časti Bratislava – Ružinov č. 17/2001 o používaní symbolov a o oceňovaní občanov mestskej časti“
      	
1.)   prerokovala
 2.)  berie na vedomie 

    Hlasovanie:   Prítomní:  4
          	                             Za:  4                  

K bodu 3

     K predmetnému materiálu komisii poskytol informácie Ing. Papp. VZN sa vyhlasuje Záväzná časť Územného plánu zóny Trnávka – stred. Sú presne vymedzené hranice riešeného územia zóny. Do plánu boli zapracované požiadavky dotknutých orgánov a občianskej verejnosti. Obyvatelia reagovali na skutočnosť, že spoločné pozemky - napr. športoviská získali súkromníci, ktorí ich využívali podľa vlastného uváženia. Návrhom regulácie daného územia sa vyčlenia podmienky využitia týchto pozemkov. Pán Papp podrobnejšie informoval o využití uvedeného územia – prevládať budú budovy pre školskú, kultúrno – spoločenskú a športovú vybavenosť, určí sa charakter, spôsob a druh zástavby, minimálny koeficient zelených plôch,  maximálny koeficient zastavaných plôch pozemkov budovami, 2 podlažia pre nové budovy...

      Komisia školstva, kultúry a športu predložený materiál „Všeobecne záväzné nariadenie MČ Bratislava – Ružinov č.....zo dňa 17. 2. 2015, ktorým sa vyhlasuje Záväzná časť Územného plánu zóny Trnávka – stred“

1.) prerokovala
2.) odporúča schváliť v MZ MČ Bratislava – Ružinov

    Hlasovanie:   Prítomní:  4
                 	                 Za:  4           	

K bodu 4

     Mgr. Kováčová a Ing. Adamát informovali, že mestská časť Bratislava – Ružinov neustále hľadá možnosti získania priestorov pre zabezpečovanie predškolskej výchovy.
     V snahe získať finančné prostriedky, zareagovala mestská časť na výzvu MŠVVaŠ SR na poskytnutie dotácie  na rozširovanie kapacity MŠ. 
    Rozšíriť kapacitu MŠ je možné i formou kontajnerovej stavby. Kontajnerový model je plánované zrealizovať na Ružomberskej ulici. Novovzniknuté triedy by sa mali stať elokovaným pracoviskom Materskej školy, Šťastná 26. Je predpoklad, že v areáli by sa dali vytvoriť 3 – 4 triedy a v jednej triede by sa umiestnilo približne 20 detí. Stravovanie detí by sa zabezpečovalo formou výdajne, strava by sa dovážala z elokovaného pracoviska Nevädová alebo zo ZŠ Mierová.
     Priestory určené na prevádzku musia spĺňať požiadavky stanovené vyhláškou č. 527/2007.
Celkové náklady budú vyčíslené po vypracovaní projektovej štúdie. Mestská časť má zámer finančne ich vykryť získaním vyššie uvedenej dotácie.
    Pri vzniku nového elokovaného pracoviska je nutné postupovať v súlade s príslušnými ustanoveniami zákona č. 596/2003.
    Pani Barancová sa informovala, či sú na realizáciu kontajerovej stavby zahrnuté finančné prostriedky v rozpočte mestskej časti pre prípad, že by sme ich nezískali z výzvy. Ing. Adamát vysvetlil, že nie sú, nakoľko sa budú dať vyčísliť až vypracovaním projektu.

     Komisia školstva, kultúry a športu  predložený materiál  „Návrh na zaradenie elokovaného pracoviska Materskej školy, Šťastná 26, Bratislava v objekte na Ružomberskej ulici do siete škôl a školských zariadení SR a jeho následné zriadenie“

1.) prerokovala
2.) odporúča schváliť v MZ MČ Bratislava – Ružinov

    Hlasovanie:   Prítomní:  4
          	                             Za:  4

K bodu 5

     Ing. Adamát uviedol, že vybudovanie ďalších dvoch tried MŠ by bolo možné v dvojpodlažnej budove na Vietnamskej ulici, ktorá je v správe ZŠ Vrútocká. Na prvom  podlaží je umiestnená  školská jedáleň a kuchyňa, kde sa stravujú žiaci základnej školy. Druhé podlažie je v súčasnosti nevyužívané a tu by bolo možné umiestniť 2 triedy materskej školy  so samostatnou herňou a spálňou, ktoré by boli elokovaným pracoviskom MŠ Piesočná. 
    Ich vytvorenie by si vyžiadalo celkovú rekonštrukciu a zmenu dispozičného riešenia miestností. Pozornosť bude nutné venovať i priestoru v okolí budovy. Jeho skultivovaním, oplotením  a zariadením by mohol slúžiť deťom pri ich pobyte vonku. Strava pre deti by mohla byť pripravovaná v jedálni na prvom podlaží.
Priestory určené na prevádzku musia spĺňať požiadavky stanovené vyhláškou č. 527/2007.
Pri vzniku nového elokovaného pracoviska je nutné postupovať v súlade s príslušnými ustanoveniami zákona č. 596/2003.
 Prestavba objektu je  zahrnutá i v návrhu  rozpočtu mestskej časti.
   I v tomto  prípade však mestská časť zareagovala na výzvu MŠVVaŠ SR a jej podmienky na poskytnutie dotácie  na rozširovanie kapacity MŠ. 
     Komisia školstva, kultúry a športu  po prerokovaní  predložený materiál  „Návrh rekonštrukcie objektu na Vietnamskej ulici č. 13, ktorý je v správe ZŠ Vrútocká, za účelom vytvorenia dvoch nových tried MŠ“

1.) prerokovala
2.) odporúča schváliť v MZ MČ Bratislava – Ružinov

    Hlasovanie:   Prítomní:  4
          	                             Za:  4

K bodu 6

     Mgr. Kováčová informovala prítomných o zámere mestskej časti priestory prvého poschodia budovy na Vietnamskej ulici rekonštrukciou prestavať na dve triedy materskej školy.
     Novovzniknuté triedy by sa stali elokovaným pracoviskom Materskej školy, Piesočná 2.       Pri vzniku nového elokovaného pracoviska je nutné postupovať pri jeho zaradení do siete škôl a školských zariadení SR  v súlade s príslušnými ustanoveniami zákona č. 596/2003. 
     Mgr. Kováčová upozornila na skutočnosť, že žiadosť o zaradenie sa podáva ministerstvu školstva do 31. marca kalendárneho roka, ktorý predchádza roku, v ktorom má byť škola zriadená a túto požiadavku nespĺňame. Keďže chceme zaradenie pracoviska k septembru 2015, je treba požiadať ministerstvo o udelenie výnimky k termínu zaradenie.
Finančné prostriedky na zabezpečenie výchovno-vzdelávacej činnosti a prevádzky sú zahrnuté v návrhu rozpočtu.

     Komisia školstva, kultúry a športu  po prerokovaní  predložený materiál „ Návrh na zaradenie elokovaného pracoviska Materskej školy, Piesočná ul.2, Bratislava v objekte Vietnamská č.13 do siete škôl a školských zariadení SR a jeho následné zriadenie k 1. 9. 2015“

1.) prerokovala
2.) odporúča schváliť v MZ MČ Bratislava – Ružinov

    Hlasovanie:   Prítomní:  4
          	                             Za:  4

K bodu 7
 
     Elokované pracovisko Exnárova 6 je súčasťou materskej školy, Bancíkovej 2. Združenie rodičov a priateľov detí materskej školy a Rada školy predložili starostovi mestskej časti žiadosť o osamostatnenie elokovaného pracoviska a vytvorenie samostatného subjektu, t. j. Materskej školy, Exnárova 6. Mgr. Kováčová stručne oboznámila komisiu s krokmi, ktoré bude nutné vykonať pri zriadení samostatného subjektu MŠ.

     Komisia školstva, kultúry a športu  predložený materiál  „Materská škola, Exnárova ul. č. 6, Bratislava, vytvorenie samostatného subjektu materskej školy“

1.) prerokovala
2.) odporúča schváliť v MZ MČ Bratislava – Ružinov

    Hlasovanie:   Prítomní:  4
          	                             Za:  4

K bodu 8

     Mgr. Kováčová komisiu informovala o tom, že súčasťou Materskej školy, Piesočná 2 je elokované pracovisko Rádiová 52 a Západná 2. V objekte na Západnej ulici sa prevádzkuje 9 tried. Vzhľadom na veľkosť objektu a náročnosť riadenia požiadala riaditeľka Materskej školy, Piesočná 2 o osamostatnenie elokovaných tried na Západnej ul. č. 2  a vytvorenie samostatného subjektu materskej školy - Materská škola, Západná 2. Mgr. Kováčová stručne oboznámila komisiu s krokmi, ktoré bude nutné vykonať pri zriadení samostatného subjektu MŠ.

     Komisia školstva, kultúry a športu  po prerokovaní  predložený materiál „Materská škola, Západná ul. č. 2, Bratislava, vytvorenie samostatného subjektu materskej školy“

1.) prerokovala
2.) odporúča schváliť v MZ MČ Bratislava – Ružinov

    Hlasovanie:   Prítomní:  4
          	                             Za:  4

K bodu 9

     Riaditeľ ZŠ, Drieňová 16, Bratislava komisiu stručne informoval dôvodoch na uzatvorenie novej nájomnej zmluvy  alebo dodatku k súčasnej zmluve o nájme týkajúcej sa zmeny prevádzkovateľa súkromnej školskej jedálne pri ZŠ. 

     Komisia školstva, kultúry a športu  po prerokovaní  predložený materiál „Návrh na schválenie prípadu hodného osobitného zreteľa týkajúceho sa nájmu nebytových priestorov v pavilóne B Základnej školy Pavla Marcelyho na Drieňovej ul. 16 v Bratislave pre spoločnosť HLZ, s.r.o, Fedákova 10, 841 02 Bratislava“

1.) prerokovala
2.) odporúča schváliť v MZ MČ Bratislava – Ružinov

    Hlasovanie:   Prítomní:  4
          	                             Za:  4

K bodu 10

     Ing. Mílová, riaditeľka ZŠ Borodáčova 2, komisiu informovala o situácii v škole. Pozornosť venovala nízkemu stavu žiakov. Poukázala na z jej pohľadu dôvody, ktoré sú toho príčinou. Riaditeľka hovorila i o dôvodoch, prečo neprenajímala voľné priestory školy. Sľúbila, že v budúcnosti sa pokúsi získať finančné prostriedky z prenájmov. Členovia komisie sa informovali na špeciálnu triedu, ktorá je v ZŠ otvorená. Komisia sa dohodla, že 1. júla 2015 vykoná návštevu ZŠ. Riaditeľka si na tento termín pripraví nejaké vízie, nápady, ako zlepšiť meno školy a vzbudiť o ňu záujem.

K bodu 11

a)	Poslanecký prieskum – je nutné ho uskutočniť do konca februára 2015. Tajomníčka komisie zašle členom termíny návštevy jednotlivých organizácií. Zatiaľ nie je stanovený termín prieskumu v TVR a v ECHU. P. Barancová sa bude kontaktovať s konateľom organizácie.
b)	Rokovací poriadok – predsedníčka komisie, PaedDr. Barancová prepošle ostatným členom návrh rokovacieho poriadku. Pripravia si pripomienky a na budúcom pracovnom stretnutí vypracujú rokovací poriadok komisie školstva.
c)	Účasť iných poslancov na komisii – komisia sa dohodla, že v prípade záujmu sa môže stretnutia zúčastniť i iný poslanec ako hosť.

V Bratislave dňa 12. 2. 2015        

                                                   
                                                                                 Zapísala: Mgr. Janka Lukáčová v. r.
                                                                                  Overila: PaedDr. Mária Barancová v. r.